Agro workshop
- 18. 6. 2021
Dňa 16.6. 2021 sa uskutočnil agro-workshop s firmou Agroservis s partnerom vo vzdelávaní žiakov v odboroch agropodnikanie, agromechanizátor a záhradníctvo. Podujatie podporila firma ASIT. Žiaci ZŠ, ktorí sa prihlásili na akciu, mali možnosť prejsť 8 stanovišťami, na ktorých plnili úlohy, ktoré pripravili pedagógovia školy.
Vyskúšali si svoje zručnosti a jemnú motoriku, prenikli do tajov chemických pokusov, videli krásne modely poľnohospodárskych strojov, zahrali sa na Farming simulátore, povozili sa na najväčších strojoch firmy JOHN DEERE, degustovali v záhrade pripravené ovocie a zeleninu, videli v dielni stroje v práci na odbornom výcviku. Za splnenie úloh boli žiaci odmenení sladkosťou a na záver sme vyžrebovali ceny v tombole.
Všetci odchádzali z podujatia spokojní, zahrali sa u nás v škole a spoznali svoj cieľ. Ďakujeme pedagógom i všetkým zainteresovaným žiakom, prispeli k úspešnému priebehu agro-workshopu.
Práce našich žiakov
- 7. 10. 2020
Otvorili sa brány škôl a žiaci po dlhej dobe opäť, ako po prvýkrát, uchvátila práca na strojoch. Sústruženie, frézovanie, vŕtanie, pílenie či brúsenie, sú vstupom k poznávaniu technológií spracovania materiálov, k tvorbe, k výrobe, k zručnosti.
Gitara - práca nášho učiteľa odborného výcviku Ľubomíra Zubaja. Pripravuje žiakov odborov agromechanizátor, opravár a programátor obrábacích a zváracích strojov a zariadení.